
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 27 

14 Ιανουάριου 2004 


ΑΠΟΦΑΣΕΙ Σ 

Αριθ. Φ.80000/30226/1366 

Μετατροπή του Ταμείου Αυτασφάλειας του Προσωπικού 
της Εθνικής Τράπεζας της Ελλάδος σε Ν.Π.Ι.Δ. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 20 του άρθρου 6 του Ν. 3029/ 
2002 (ΑΊ 60). 

2. Την 80088/31.10.2001 (ΦΕΚ 1485/Β/31.10.2001) κοι¬ 
νή απόφαση του Πρωθυπουργού και του Υπουργού Ερ¬ 
γασίας και Κοιν. Ασφαλίσεων «Ανάθεση αρμοδιοτήτων 
στους Υφυπουργούς Εργασίας και Κοιν. Ασφαλίσεων». 

3. Την 1065956/863/Α0006/15.7.2003 (Β' 985) Υ.Α. «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών». 

4. Την άποψη της Δ/νσης Αναλογιστικών Μελετών της 
Γ.Γ.Κ.Α., που διατυπώθηκε στα 10281/109/28.5.2003 και 
25663/257/8.12.2003 έγγραφά της, ότι πληρούται ο σκο¬ 
πός για τον οποίο συντάχθηκε η αναλογιστική μελέτη του 
Ταμείου Αυτασφαλείας του Προσωπικού της ΕΤΕ. 

5. Την 9/16.10.2003 απόφαση του Δ.Σ. του Ταμείου Αυ¬ 
τασφαλείας του Προσωπικού της ΕΤΕ. 

6. Το γεγονός, ότι η πρόσθετη δαπάνη από την μετα¬ 
τροπή αυτή, η οποία δεν προσδιορίζεται επακριβώς βα¬ 
ρύνει αποκλειστικά και μόνο τον προϋπολογισμό του με- 
τατρεπόμενου Ταμείου, αποφασίζουμε: 

Α) Τη μετατροπή του Ταμείου Αυτασφαλείας του Προ¬ 
σωπικού της Ε.Τ.Ε. σε Ν.Π.Ι.Δ. 

Β) Εγκρίνουμε την εκπονηθείσα τον Δεκέμβριο του 2003 
αναλογιστική μελέτη του Ταμείου Αυστασφαλείας του 
Προσωπικού Ε.Τ.Ε. 

Γ) Εγκρίνουμετο καταστατικό του νέου φορέα, που έχει 
ως εξής: 

ΠΡΟΟΙΜΙΟ 

Το «Ταμείο Αυτασφαλείας Προσωπικού Εθνικής Τραπέ- 
ζης» συστήθηκε με τις από 29.10.1926 και 6.4.1927 απο¬ 
φάσεις του Γενικού Συμβουλίου της ΕΤΕ ως αυτοτελής 
και αυτόνομος Οργανισμός διεπόμενος από τις διατάξεις 
του Κανονισμού του, ο οποίος είχε εγκριθεί με τις ίδιες 
αποφάσεις του Γενικού Συμβουλίου. 


Μετά το Ν. 3483/28, «περί κυρώσεωςτηςαπό 23.2.1928 
συμβάσεως μεταξύ Δημοσίου και ΕΤΕ», το ως άνω Ταμείο 
λειτούργησε ως κοινό «Ταμείο Αυτασφαλείας του Προ¬ 
σωπικού της Εθνικής Τραπέζης της Ελλάδος, της Τραπέ- 
ζης της Ελλάδος και της Εθνικής Κτηματικής Τραπέζης 
της Ελλάδος» ως αυτόνομος Οργανισμός, διοικούμενος 
κατά τις διατάξεις του Κανονισμού του. 

Με το Ν.Δ. 2626/53 αναδιοργανώθηκε ως ειδικό «Ταμείο 
Αυτασφαλείας Προσωπικού της Εθνικής Τραπέζης της 
Ελλάδος» και μετετράπη από Νομικό Πρόσωπο Ιδιωτικού 
Δικαίου σε Νομικό Πρόσωπο Δημοσίου Δικαίου. 

Με τη διάταξη της παρ. 20 του άρθρου 6 του Ν. 3029/ 
2002 (ΦΕΚ 160/11.7.2002 τ.Α'), το ως άνω Νομικό Πρό¬ 
σωπο μετατρέπεται σε Νομικό Πρόσωπο Ιδιωτικού Δι¬ 
καίου και συνεχίζει τη δραστηριότητά του με σκοπό την 
καταβολή εφάπαξ παροχής στους ασφαλιζομένους σε 
αυτό. 

ΑΡΘΡΟ 1 

Επωνυμία - Έδρα - Σκοπός 

1. Επωνυμία του Ταμείου είναι «Ταμείο Αυτασφαλείας 
Προσωπικού Εθνικής Τράπεζας της Ελλάδος». 

2. Το Ταμείο αποτελεί αυτοτελές, αυτόνομο και αυτοδι- 
οικούμενο Νομικό Πρόσωπο Ιδιωτικού Δικαίου εδρεύον 
στην Αθήνα, διεπόμενο από τις διατάξεις του παρόντος 
Κανονισμού. 

3. Σκοπός του Ταμείου είναι η ασφάλιση των μελώντου 
στην περίπτωση αποχωρήσεώς τους από την υπηρεσία 
της Εθνικής Τράπεζας της Ελλάδος, για την καταβολή 
εφάπαξ παροχής, είτε σ'αυτά είτε στα κατά το άρθρο 6 
του παρόντος οριζόμενα πρόσωπα. 

ΑΡΘΡΟ 2 
Μέλη 

1. Μέλη του Ταμείου είναι: 

α) Ο Διοικητής και οι Υποδιοικητές της Τράπεζας. 

β) Όλοι όσοι παρέχουν τις υπηρεσίες τους στην Τράπε- 
ζα με σχέση εξαρτημένης εργασίας. 

γ) Οι δικηγόροι και οι Νομικοί Σύμβουλοι οι οποίοι πα¬ 
ρέχουν τις νομικές υπηρεσίες τους στην Τράπεζα, αμει- 
βόμενοι με πάγια περιοδική αμοιβή όχι κατώτερη της ορι- 
ζομένης κατά τον Κώδικα περί δικηγόρων. 

2. Όλοι οι παραπάνω ασφαλίζονται στο Ταμείο αυτοδί¬ 
καια από την ημερομηνία έναρξης της παροχής των υπη¬ 
ρεσιών τους στην Τράπεζα. 





























216 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 3 

Διοίκηση - Εκπροσώπηση 

1. Το Ταμείο διοικείται από Διοικητικό Συμβούλιο που 
αποτελείται από επτά μέλη που προέρχονται από τους 
ασφαλισμένους του Ταμείου, ως κατωτέρω: 

α) Δύο μέλη προερχόμενα από τους Υποδιοικητές και 
τους Γενικούς Διευθυντές και, εφόσον δεν υφίσταται ο 
θεσμός των Γενικών Διευθυντών, τους δέκα αρχαιότε¬ 
ρους με βαθμό Διευθυντή που ορίζονται απότη Διοίκηση, 
με τους αντικαταστάτες τους. 

β) Τον εκάστοτε Πρόεδρο της πλέον αντιπροσωπευτι¬ 
κής συνδικαλιστικής οργάνωσης του Προσωπικού της 
Εθνικής Τράπεζας της Ελλάδος. 

γ) Τέσσερα μέλη που εκλέγονται ειδικώς προς τούτο με 
μυστική ψηφοφορία από το σύνολο των ασφαλισμένων 
του Ταμείου. Η εκλογή των μελών αυτών διεξάγεται συγ¬ 
χρόνως και κατά τη διαδικασία ανάδειξης των εκπροσώ¬ 
πων των εργαζομένων στα Όργανα Διοίκησης της πλέον 
αντιπροσωπευτικής συνδικαλιστικής Οργάνωσης του 
Προσωπικού της Εθνικής Τράπεζας. Κατά την ως άνω 
εκλογή εκλέγονται και ισάριθμοι αντικαταστάτες για την 
περίπτωση θανάτου, παραιτήσεως ή εκπτώσεως κάποιου 
από τα μέλη του παρόντος εδαφίου. 

2. Η θητεία του Διοικητικού Συμβουλίου είναι τριετής. 
Το Διοικητικό Συμβούλιο συγκροτείται σε σώμα εντός 
εξήντα (60) ημερών από την ημερομηνία διεξαγωγής των 
εκλογών της πλέον αντιπροσωπευτικής συνδικαλιστικής 
Οργάνωσης του Προσωπικού της Εθνικής Τράπεζας κα¬ 
τά το εδάφιο γτης προηγούμενης παραγράφου. Η θητεία 
του Δ.Σ. αρχίζει από την ημερομηνία συγκροτήσεώς του 
σε σώμα και λήγει με τη συμπλήρωση πλήρους τριετίας. 

Σε περίπτωση θανάτου ή παραιτήσεως ή εκπτώσεως 
μέλους πριν τη λήξη της θητείας λόγω απώλειας της ιδιό¬ 
τητας υπό την οποία ορίστηκε, το Δ.Σ. θεωρείται σε νόμι¬ 
μη σύνθεση μέχρι να οριστεί αντικαταστάτης του, 
εφ'όσον μετά υπόλοιπα μέλη αυτού μπορεί να επιτευχθεί 
απαρτία. 

Η θητεία όλων των μελών του Δ.Σ. σε περίπτωση πρόω¬ 
ρης ή καθυστερημένης διεξαγωγής των εκλογών από την 
πλέον αντιπροσωπευτική συνδικαλιστική Οργάνωση του 
Προσωπικού της Εθνικής Τράπεζας, λήγει ή παρατείνεται 
αντίστοιχα μέχρι να οριστούν τα νέα μέλη. 

3. Το Διοικητικό Συμβούλιο συγκαλείται στην πρώτη συ¬ 
νεδρίασή του για να συγκροτηθεί σε σώμα μετά από πρό¬ 
σκληση του Προέδρου της πλέον αντιπροσωπευτικής 
συνδικαλιστικής Οργάνωσης. 

Πρόεδρος του Ταμείου ορίζεται ένας από τα μέλη του 
εδαφίου α της παρ. 1 του παρόντος. Σε περίπτωση που 
έναςεκτωνοριζομένων μελών είναι Υποδιοικητής, Πρόε¬ 
δρος ορίζεται ο Υποδιοικητής. Σε διαφορετική περίπτωση 
Πρόεδρος εκλέγεται από το Δ.Σ. ένας από τα παραπάνω 
μέλη του εδαφίου α της παρ. 1. 

Το Διοικητικό Συμβούλιο στην πρώτη συνεδρίαση εκλέ¬ 
γει από τα υπόλοιπα μέλη αυτού τον Αντιπρόεδρο, με μυ¬ 
στική ψηφοφορία του συνόλου των μελών αυτού, αλλιώς, 
αν δεν παρίστανται όλα τα μέλη η συνεδρίαση επαναλαμ¬ 
βάνεται εντός πέντε (5) ημερών και η εκλογή γίνεται με τη 
συνήθη απαρτία. 

4. Το Δ.Σ. βρίσκεται σε απαρτία αν είναι παρόντα του- 
λάχιστονπέντε (5) από τα μέλη αυτού, μεταξύ των οποίων 
ο Πρόεδρος ή ο Αντιπρόεδρος. Λαμβάνει αποφάσεις με 
απόλυτη πλειοψηφία των παρόντων εκτός των περιπτώ¬ 


σεων που κατά τον παρόντα Κανονισμό απαιτείται αυξη¬ 
μένη απαρτία και πλειοψηφία. 

5. Το Διοικητικό Συμβούλιο συνέρχεται σε τακτικές συ¬ 
νεδριάσεις τουλάχιστον μία φορά κάθε ημερολογιακό μή¬ 
να ή και συχνότερα όποτε ορίζεται από το ίδιο, σε έκτα¬ 
κτες δε όποτε κληθεί από τον Πρόεδρο. 

6. Χρέη Εισηγητή προς το Δ.Σ. εκτελεί ο Διευθυντής του 
Ταμείου, ή, σε περίπτωση απουσίας ή κωλύματος αυτού, 
ο αναπληρωτής του. Χρέη Γραμματέως εκτελεί ο Προϊ¬ 
στάμενος της Υπηρεσίας του Ταμείου ή σε περίπτωση 
απουσίας ή κωλύματος αυτού, ο αναπληρωτής του. Για 
κάθε συνεδρίαση του Δ.Σ. τηρούνται πρακτικά τα οποία 
υπογράφονται από τον Πρόεδρο και τα μέλη του Δ.Σ. και 
όποιον άλλον τυχόν μετείχε της συνεδριάσεως. 

7. Το Διοικητικό Συμβούλιο του Ταμείου: 

α) Διοικεί το Ταμείο, ελέγχει και εγκρίνει τον ετήσιο Ισο¬ 
λογισμό - Απολογισμό και τον Προϋπολογισμό, διαχειρί¬ 
ζεται την κινητή και ακίνητη περιουσία αυτού, διαχειρίζε¬ 
ται τα διαθέσιμα κεφάλαια του Ταμείου, μεριμνά για την 
επωφελέστερη διάθεση αυτών, ελέγχει την ακρίβεια των 
υπέρ του Ταμείου εισφορών και των λοιπών εισπράξεων 
καθώς και των καταβολών που διενεργεί, ελέγχειτις αιτή¬ 
σεις των ασφαλισμένων και των εξερχομένων ή δικαιού¬ 
χων εφάπαξ παροχής, αποφασίζει το ύψος της καταβλη¬ 
τέας κάθε φορά εφάπαξ παροχής ή επιστροφής εισφο¬ 
ρών σε κάθε μέλος που αποχωρεί και εντέλλεται την 
πληρωμή αυτών και κάθε άλλης δαπάνης σχετιζομένης με 
την υπηρεσία ή την περιουσία αυτού. 

β) Αποφασίζει περί των τροποποιήσεων του Κανονι¬ 
σμού, τηρουμένων των προϋποθέσεων του άρθρου 13 
του παρόντος. 

8. Ο Πρόεδρος του Δ.Σ. εκπροσωπείτο Ταμείο ενώπιον 
των Δικαστηρίων και κάθε εν γένει αρχής ή έναντι φυσι¬ 
κών ή νομικών προσώπων και διορίζει προς τούτο πληρε¬ 
ξουσίους Δικηγόρους. Σε περίπτωση απουσίας ή κωλύ¬ 
ματος του Προέδρου το Ταμείο εκπροσωπεί ο Αντιπρόε¬ 
δρος. Αν και αυτός απουσιάζει ή κωλύεται, το Δ.Σ. ορίζει 
με απόφασή του ως εκπρόσωπο του Ταμείου ένα εκ των 
μελών του ή το Διευθυντή του Ταμείου. Τους ενώπιον του 
Δικαστηρίου ή άλλων Δικαστικών ή Διοικητικών αρχών 
επιβαλλομένους, επακτούς ή δικαστικούς, όρκους δίνει, 
εκτός του Προέδρου ή του Αντιπροέδρου αυτού, το δια 
αποφάσεως του Διοικητικού Συμβουλίου οριζόμενο μέ¬ 
λος του Δ.Σ. ή, ομοίως κατόπιν αποφάσεως του Δ.Σ., ο Δι¬ 
ευθυντής του Ταμείου. 

9. α) Το Δ.Σ. μπορεί να συγκροτεί τριμελείς ή πενταμε¬ 
λείς επιτροπές για την επεξεργασία των θεμάτων, μελέτη 
και προετοιμασία αυτών για την ταχύτερη λήψη αποφά¬ 
σεων επί των πάσης φύσεως υποθέσεων του Ταμείου. 
Στις επιτροπές μετέχουν δύο τουλάχιστον εκ των μελών 
του Δ.Σ. ή των νομίμων αναπληρωτών τους. Οι επιτροπές 
βρίσκονται σε απαρτία εφόσον παρίστανται όλα τα μέλη 
τους και οι αποφάσεις λαμβάνονται με απόλυτη πλειοψη¬ 
φία των μελών τους. Οι αποφάσεις των επιτροπών υπό- 
κεινται στην έγκριση του Δ.Σ. 

β) Το Δ.Σ. συγκροτεί υποχρεωτικά επιτροπή επενδύσε¬ 
ων αποτελούμενη από πέντε μέλη μεταξύ των οποίων 
οπωσδήποτε ένα μέλος του Δ.Σ. και ο Διευθυντής του Τα¬ 
μείου. Η Επιτροπή επενδύσεων συνεδριάζει τουλάχιστον 
μία φορά κάθε ημερολογιακό μήνα τηρώντας σχετικά 
πρακτικά και εισηγείται στο Δ.Σ. την ακολουθητέα πολιτι¬ 
κή όσον αφοράτη διαχείριση της περιουσίας του Ταμείου 
υπό τους περιορισμούς που εκάστοτε ορίζουν για τους 

ασφαλιστικούς φορείς οι ισχύουσες νομοθετικές διατά¬ 
ξεις και η Επιτροπή Κεφαλαιαγοράς. 

γ) Με απόφαση του Δ.Σ. ανατίθενται στην Εθνική Τρά¬ 
πεζα οι εργασίες Θεματοφυλακής των πάσης φύσεως κι¬ 
νητών αξιών του Ταμείου. 

10. Εντός τριμήνου από τη λήξη κάθε έτους η υπηρεσία 
Λογιστηρίου του Ταμείου συντάσσει λεπτομερώς Απολο¬ 
γισμό της διαχειρίσεως και Ισολογισμό του Ταμείου για το 
έτος που έληξε και τον υποβάλλει στο Διοικητικό Συμβού¬ 
λιο. 

Εντός του πρώτου τριμήνου κάθε έτους το Δ.Σ. αναθέ¬ 
τει την εκπόνηση αναλογιστικής μελέτης για τη διασφάλι¬ 
ση της αναλογιστικής ισορροπίας και βιωσιμότητας του 
Ταμείου. Με την ίδια απόφαση ανάθεσης της μελέτης το 
Δ.Σ. εγκρίνει και τη σχετική δαπάνη. Τα αποτελέσματα της 
αναλογιστικής μελέτης τίθενται υπόψητου Δ.Σ. εντόςτου 
ίδιου έτους, το αργότερο μαζί με τον Προϋπολογισμό του 
επομένου έτους. 

Σε περίπτωση που από τα αποτελέσματα των αναλογι- 
στικών μελετών δύο (2) συνεχών οικονομικών χρήσεων 
προκύπτει ανατροπή της αναλογιστικής ισορροπίας του 
Ταμείου, το Δ.Σ. υποχρεούται εντός του πρώτου τριμήνου 
του αμέσως επόμενου έτους να τροποποιήσει με τον κα¬ 
τά την κρίση του προσφορότερο τρόπο και υπό τις προϋ¬ 
ποθέσεις του άρθρου 13 τις διατάξεις του παρόντος Κα¬ 
νονισμού προκειμένου να αποκατασταθεί η αναλογιστική 
ισορροπία του Ταμείου. Προς τούτο δύναται να επανα¬ 
προσδιορίσει ακόμα και κατά δυσμενέστερο για τους 
ασφαλισμένους τρόπο τις προϋποθέσεις χορήγησης των 
παροχών ή το ύψος αυτών ή των εισφορών ή και τα τρία. 

11. Στο Ταμείο διενεργείται προληπτικός έλεγχος της 
διαχειρίσεως. Προς τούτο το Δ.Σ. διορίζει ειδικό υπάλλη¬ 
λο του Ταμείου καθώς και αναπληρωτή του, ή συνιστά στο 
Ταμείο ειδική Υπηρεσία προληπτικού ελέγχου. Ο προλη¬ 
πτικός έλεγχος της διαχειρίσεως του Τ αμείου συνίσταται 
στη βεβαίωση, πριν από κάθε εξόφληση εντάλματος πλη¬ 
ρωμής κάθε δαπάνης, ότι η πληρωμή γίνεται εντός των 
ορίων της εγκεκριμένης πιστώσεως, ότι τηρήθηκαν οι 
ισχύουσες σχετικές διατάξεις και ότι επισυνάπτονται στο 
ένταλμα όλα τα δικαιολογητικά που αποδεικνύουν τη νο¬ 
μιμότητα της δαπάνης. 

12. Για κάθε οικονομική χρήση διενεργείται κατασταλ¬ 
τικός έλεγχος της διαχειρίσεως του Ταμείου. Προς τούτο 
το Δ.Σ. διορίζει κατ’ έτος ελεγκτή καθώς και αναπληρωτή 
αυτού, προερχομένους από μία από τις νομίμως λειτουρ¬ 
γούσες εταιρείες Ορκωτών Λογιστών. Με την ίδια από¬ 
φαση περί διορισμού ελεγκτώντο Δ.Σ. εγκρίνει και τη σχε¬ 
τική δαπάνη αμοιβής τους. Η έκθεση του ελεγκτή για κά¬ 
θε οικονομική χρήση υποβάλλεται στο Δ.Σ. προς έγκριση 
εντός της αμέσως επομένης οικονομικής χρήσεως. 

13. Κατά τις συνεδριάσεις του Δ.Σ. παρίστανται άνευ 
ψήφου ο Διευθυντής του Ταμείου ή ο αναπληρωτής του, 
εισηγούμενος τα προς συζήτηση θέματα, ο Προϊστάμε¬ 
νος της Υπηρεσίας του Ταμείου ή ο αναπληρωτής του, ο 
οποίος εκτελεί καθήκοντα γραμματέα του Δ.Σ. και ο Νο¬ 
μικός Σύμβουλος του Ταμείου. Το Δ.Σ. μπορεί να καλεί με 
ειδική απόφασή του τρίτα πρόσωπα να μετέχουν στις συ¬ 
νεδριάσεις του άνευ ψήφου και μόνο για παροχή διευκρι¬ 
νίσεων και πληροφοριών επί των εξεταζομένων θεμάτων. 

14. Οι υπηρεσίες του Ταμείου διεξάγονται από υπαλλή¬ 
λους που διαθέτει η Εθνική Τράπεζα της Ελλάδος ή από 
υπαλλήλους που διαθέτουν οι Ασφαλιστικοί Φορείς Κύ¬ 
ριας ή Επικουρικής Συντάξεως Προσωπικού της Εθνικής 


Τράπεζας της Ελλάδος ή στηρίζονται από υπηρεσίες της 
Τράπεζας. 

Το Δ.Σ. ορίζει Διευθυντή του Ταμείου και Αναπληρωτή 
του καθώς και Υποδιευθυντές και Προϊσταμένους των 
υπηρεσιών του Ταμείου και αναπληρωτές τους. Το Δ.Σ. 
μπορεί με ειδική απόφασή του και κατά την κρίση του να 
χορηγεί ειδικά επιδόματα σε υπαλλήλουςτου Ταμείου κα¬ 
θώς και να εγκρίνει την καταβολή αμοιβών και αποζημιώ¬ 
σεων στα μέλη του Δ.Σ.,των Επιτροπών, των Συμβούλων 
και ελεγκτών. 

Το Δ.Σ. μπορεί με απόφασή του να αναθέτει τη διεξα¬ 
γωγή μέρους ή όλων των εργασιών του Ταμείου στην 
Εθνική Τράπεζα. 

ΑΡΘΡΟ 4 
Πόροι 

Πόροι του Ταμείου είναι: 

Α) Εισφορά μελών: 

α) Υπαχθέντων στην κοινωνική ασφάλιση μετά την 
1/1/1993: 4% επί του συνόλου των τακτικών αποδοχών, 
των αμοιβών για υπερεργασία ή υπερωριακή εργασία και 
κάθε άλλης αμοιβής και παροχής πέραν των ανωτέρω, 
εκτός αν πρόκειται για παροχές επί των οποίων λόγω της 
φύσης τους δεν παρακρατούνται από την Τράπεζα ει¬ 
σφορές υπέρ του Ταμείου. 

β) Υπαχθέντων στην κοινωνική ασφάλιση πριν την 
1.1.1993: 4,5% επί του συνόλου των τακτικών αποδοχών, 
των αμοιβών για υπερεργασία ή υπερωριακή εργασία και 
κάθε άλλης αμοιβής και παροχής πέραν των ανωτέρω, 
εκτός αν πρόκειται για παροχές επί των οποίων λόγω της 
φύσης τους δεν παρακρατούνται από την Τράπεζα ει¬ 
σφορές υπέρ του Ταμείου. 

γ) Ως τακτικές αποδοχές για την παρακράτηση εισφο¬ 
ρών των προηγουμένων εδαφίων νοούνται ο βασικός μι¬ 
σθός ή το ποσό του βαθμού ή του μισθολογικού κλιμακί¬ 
ου με τις τυχόν προσαυξήσεις, τα γενικά επιδόματα, δη¬ 
λαδή πολυετίας, γάμου, τέκνων, πτυχίου ή επιστημονικού 
τίτλου, ξένης γλώσσας, όλα τα επιδόματα που συναρτώ- 
νται με τους βαθμούς, τις θέσεις, την ειδικότητα και τα κα¬ 
θήκοντα, τα επιδόματα ισολογισμού και αδείας, τα δώρα 
Πάσχα και Χριστουγέννων. 

δ) Το σύνολο των ποσών των ανωτέρω εδαφίων α ή β 
δεν υπόκειται σε εισφορά κατά το μέρος που υπερβαίνει 
το δωδεκαπλάσιοτου εκάστοτε βασικού μισθού του 16ου 
κλιμακίου του ενιαίου μισθολογίου του κύριου προσωπι¬ 
κού. 

Β) Οι πρόσοδοι από την περιουσία του Ταμείου. 

Γ) Κάθε χαριστική παροχή προς το Ταμείο. 

ΑΡΘΡΟ 5 

Προϋποθέσεις χορήγησης εφάπαξ παροχής 

1. Δικαίωμα για λήψη εφάπαξ παροχής από το Ταμείο 
έχει ο ασφαλισμένος στις παρακάτω περιπτώσεις: 

α) Με τη συμπλήρωση δεκαπέντε (15) ετών ασφάλισης 
λόγω αποχώρησης του μέλους από την υπηρεσία της 
Τράπεζας, λόγω λήξεως ή λύσεως καθ' οιονδήποτε τρό¬ 
πο και για οποιαδήποτε αιτίατης σχέσεωςτου μετηνΤρά- 
πεζα. 

β) Με τη συμπλήρωση πέντε (5) ετών ασφάλισης λόγω 
αποχώρησης του μέλους από την υπηρεσία της Τράπε¬ 
ζας εξαιτίας διαρκούς, πλήρους η μερικής, ανικανότη¬ 
τας, διαπιστουμένης όπως ειδικότερα ορίζεται στο άρ¬ 
θρο 6. 

γ) Με τη συμπλήρωση πέντε (5) ετών ασφάλισης που 
προέρχεται από διανυθείσα υπηρεσία στην Τράπεζα, υπό 
οποιαδήποτε ιδιότητα, σε περίπτωση αποχώρησης του 
Διοικητή ή Υποδιοικητή λόγω μη επανεκλογής ή παραιτή- 
σεώςτου. 

2. Σε περίπτωση θανάτου μέλους του ταμείου μετά από 
διετή ασφάλιση δικαίωμα για λήψη εφάπαξ παροχής 
έχουν τα κατά το άρθρο 6 οριζόμενα πρόσωπα. 

3. Εκπίπτουν κάθε δικαιώματος εφάπαξ παροχής ή επι¬ 
στροφής εισφορών: 

α) Οιαποχωρούντεςτης υπηρεσίαςτηςΤράπεζαςλόγω 
κλοπής, υπεξαιρέσεως, απάτης, απιστίας, παράβασης 
καθήκοντος, πλαστογραφίας, νόθευσης εγγράφου ή 
υπεξαγωγής εγγράφου σε βάρος της Τράπεζας ή των 
Ασφαλιστικών Οργανισμών του Προσωπικού αυτής, δια- 
πιστουμένης με αμετάκλητη καταδικαστική απόφαση. 
Στην περίπτωση αυτή το Δ.Σ., μπορεί κατά την κρίση του, 
να καταβάλει την εφάπαξ παροχή είτε ολόκληρη είτε μέ¬ 
ρος αυτής ή τις εισφορές στη σύζυγο και στα ανήλικα τέ¬ 
κνα του μέλους. Αλλιώς η εφάπαξ παροχή ή οι εισφορές 
περιέρχονται στο Ταμείο, ως πόρος αυτού. 

β) Σε περίπτωση θανάτου του ασφαλισμένου, οι κατά το 
άρθρο 6 δικαιούχοι οι οποίοι καταδικάστηκαν αμετάκλη- 
τα για πράξη, συνεπεία της οποίας επήλθε ο θάνατος του 
ασφαλισμένου. Στην περίπτωση αυτή το δικαίωμα για τη 
λήψη εφάπαξ παροχής ή επιστροφής εισφορών περιέρ¬ 
χεται αναλόγως είτε στους λοιπούς συνδικαιούχους, εάν 
υπάρχουν, είτε στους δικαιούχους της επόμενης σειράς, 
εφόσον επέρχεται διαδοχή σειρών. Αλλιώς η εφάπαξ πα¬ 
ροχή ή οι εισφορές περιέρχονται στο Ταμείο ως πόρος 
αυτού. 

Το Ταμείο απαλλάσσεται κάθε υποχρεώσεως αν κατα¬ 
βάλει την εφάπαξ παροχή ή τις εισφορές στους κατά το 
άρθρο 6 δικαιούχους, εφ οσον όποιος έχει έννομο συμ¬ 
φέρον αποκλεισμού των άνω υπαιτίων δικαιούχων δεν 
προσκομίσει στην υπηρεσία του Ταμείου εντός τριών (3) 
μηνών από το θάνατο του ασφαλισμένου βεβαίωση, ότι 
έχει εγερθεί κατ'αυτών ποινική δίωξη. 

4. Η ποινική δίωξη της παραγράφου 3 αναστέλλει την 
υποχρέωση του Ταμείου καταβολής της εφάπαξ παροχής 
ή της επιστροφής εισφορών μέχρι να εκδοθεί αμετάκλη¬ 
τη δικαστική απόφαση ή βούλευμα επί του διαπραχθέ- 
ντος αδικήματος. Η ως άνω αναστολή δεν επιφέρει καμία 
επιζήμια συνέπεια για το Ταμείο σε περίπτωση απαλλα¬ 
γής, αθωώσεως, παύσεως της ποινικής διώξεως, παρα¬ 
γραφής του αδικήματος κ.λ.π. 

5. Η κτήση των δικαιωμάτων αεφάπαξ παροχών ή επι¬ 
στροφής εισφορών που προβλέπει ο παρών Κανονισμός 
λαμβάνει χώρα μόλις επέλθει η ασφαλιστική περίπτωση, 
υπό την απαραίτητη προϋπόθεση ότι ουδεμία οφειλή του 
ασφαλισμένου, έστω και μη ληξιπρόθεσμη ή εμπραγμά- 
τως ασφαλισμένη, υπάρχει προς το Ταμείο ή την Τράπε¬ 
ζα από την οποία αποχωρεί. Οι ασφαλισμένοι όμως, μπο¬ 
ρούν, για να αποκτήσουν δικαίωμα, να παράσχουν εντολή 
προς το Ταμείο ώστε από το ποσό της εφάπαξ παροχής ή 
των επιστρεφομένων εισφορών το οποίο θα εδικαιούντο 
εάν δεν συνέτρεχε περίπτωση οφειλής τους, το Ταμείο να 
παρακρατήσει το ποσό της οφειλής προς αυτό, ή να πα¬ 
ρακρατήσει και να καταβάλει το ποσό της οφειλής προς 
την Τράπεζα. Στην περίπτωση αυτή η κτήση του δικαιώ¬ 
ματος επέρχεται για το απομένον υπόλοιπο. 

6. Απαγορεύεται η εκχώρηση των δικαιωμάτων εφάπαξ 
παροχής ή επιστροφής εισφορών με την επιφύλαξη των 


διατάξεων περί εκχωρήσεως ή κατασχέσεως υπέρ του 
Δημοσίου και του παρόντος Κανονισμού. 

ΑΡΘΡΟ 6 

Δικαιούχο πρόσωπα 

Α. Δικαιούχοι εφάπαξ παροχής, είναι: 

Τα αποχωρούντα της υπηρεσίας μέλη των περιπτώσε¬ 
ων της παραγράφου 1 του άρθρου 5 και υπό τις οριζόμε¬ 
νες σ’ αυτές, προϋποθέσεις. 

Η σωματική βλάβη ή πάθηση της περιπτώσεως β, πι¬ 
στοποιείται από την απόφαση για την απονομή κύ ριας σύ¬ 
νταξης, προσωρινής ή οριστικής για λόγους υγείας συνο- 
δευόμενη από σχετική ιατρική γνωμοδότηση. 

Β. Σε περίπτωση θανάτου μέλους τα δικαιούχο πρόσω¬ 
πα είναι: 

1. Ο επιζών σύζυγος και τα τέκνα του θανόντος μέλους. 
Ως τέκνα νοούνται και τα εκτός γάμου, φυσικά, νομιμο¬ 
ποιημένα ή αναγνωρισμένα, τα υιοθετημένα, καθώς και, 
για το μερίδιο θανόντος τέκνου, τα τέκνα αυτού. 

2.0 επιζών σύζυγος και οι γονείς του θανόντος μέλους. 
Κάθε προηγούμενη σειρά από τις παραπάνω αποκλείει 
την επομένη. Οι δικαιούχοι της ίδιας σειράς λαμβάνουν 
την εφάπαξ παροχή «κατ' ισομοιρία», ο δε επιζών σύζυ¬ 
γος, εφόσον μεν συντρέχει με τέκνα λαμβάνει το 1/4 της 
εφάπαξ παροχής, εφόσον δε συντρέχει με γονείς το 1/2 
αυτής. 

3 Εάν δεν υπάρχει κανείς από τους ανωτέρω δικαιού¬ 
χους τότε η εφάπααξ παροχή περιέρχεται στο πρόσωπο 
ή τα πρόσωπα που έχει τυχόν ορίσει ο θανών με δήλωσή 
του, η οποία θα περιέλθει στο Ταμείο το αργότερο εντός 
έτους από το θάνατο του ασφαλισμένου, άλλως παραμέ¬ 
νει ως πόρος του Ταμείου αυτού. 

ΑΡΘΡΟ 7 

Υπολογισμός εφάπαξ παροχής 

1. Η κατά το άρθρο 5 καταβλητέα εφάπαξ παροχή υπο¬ 
λογίζεται σε συνάρτηση με το χρόνο ασφάλισης στο Τα¬ 
μείο ως εξής: 

Α. Για τους υπαχθέντες στην κοινωνική ασφάλιση μετά 
την 1.1.1993: 70% του μηνιαίου ασφαλιστικού μισθού για 
κάθε έτος ασφάλισης. 

Β. Γ ια τους υπαχθέντες στην κοινωνική ασφάλιση πριν 
την 1.1.1993: 

Ενας μηνιαίος ασφαλιστικός μισθός για κάθε έτος 
ασφάλισης που πραγματοποιήθηκε εντός του προ της 
1.1.93 διαστήματος. 

Για κάθε έτος ασφάλισης που πραγματοποιήθηκε το 
διάστη μα μετά την 1.1.1993. 

97% του μηνιαίου ασφαλιστικού μισθού για το 1993 
94% του μηνιαίου ασφαλιστικού μισθού για το 1994 
91% του μηνιαίου ασφαλιστικού μισθού για το 1995 
88% του μηνιαίου ασφαλιστικού μισθού για το 1996 
85% του μηνιαίου ασφαλιστικού μισθού για το 1997 
82% του μηνιαίου ασφαλιστικού μισθού για το 1998 
79% του μηνιαίου ασφαλιστικού μισθού για το 1999 
76% του μηνιαίου ασφαλιστικού μισθού για το 2000 
73% του μηνιαίου ασφαλιστικού μισθού για το 2001 
78,75% του μηνιαίου ασφαλιστικού μισθού για κάθε 
έτος ασφάλισης που πραγματοποιήθηκε μετά την 
1.1.2002 και μετά. 

2. Ο μηνιαίος ασφαλιστικός μισθός για τον κατά το πα¬ 
ρόν άρθρο υπολογισμό της εφάπαξ παροχής αποτελείται 
από: 

α) Το άθροισμα του βασικού μισθού του μισθολογικού 
κλιμακίου του ασφαλισμένου και τωντυχόνπροσαυξήσε- 
ων του, των αντίστοιχων επιδομάτων πολυετίας, οικογε¬ 
νειακών και βαθμού και του επιδόματος υπηρεσιακής επι- 
δόσεως Υποδιευθυντή Β', όπως έχουν διαμορφωθεί κατά 
το μήνα εξόδου. 

Γιατους κατέχοντες κατά την έξοδο βαθμό Διευθυντή ή 
Υποδιευθυντή Α', το άθροισμα του βασικού μισθού του 
βαθμού Διευθυντή ή Υποδιευθυντή Α'και των τυχόν προ- 
σαυξήσεωντου, των αντίστοιχων επιδομάτων πολυετίας, 
οικογενειακών και βαθμού και του επιδόματος εξόδων πα- 
ραστάσεως Διευθυντή ή Υποδιευθυντή Α’ όπως έχουν 
διαμορφωθεί κατά το μήνα εξόδου. Για τους μη έχοντες 
όμως συμπληρώσει διετία παραμονής στο βαθμό του Δι¬ 
ευθυντή ή Υποδιευθυντή Α'κατά την έξοδο, το άθροισμα 
των ανωτέρω ποσών υπολογίζεται κατά την αναλογία που 
αντιστοιχεί στο χρόνο καταβολής τους εντός της τελευ¬ 
ταίας διετίας προ της εξόδου. 

β) Το επίδομα πτυχίου ή επιστημονικού τίτλου που ανα¬ 
γνωρίζεται από την ΕΤΕ καθώς και το επίδομα ξένης 
γλώσσας, κατά την αναλογία που αντιστοιχεί στο χρονικό 
διάστημα καταβολής τους εντός της τελευταίας διετίας 
προ της εξόδου. 

γ) Εάν ο ασφαλισμένος κατά το μήνα της εξόδου ελάμ- 
βανε επίδομα ευθύνης, τότε για τον υπολογισμό της εφά¬ 
παξ παροχής λαμβάνεται υπόψη καιτο επίδομα αυτό. Εάν 
ο ασφαλισμένος δεν ελάμβανε επίδομα ευθύνης, τότε 
λαμβάνεται υπόψη το μεγαλύτερο από τα τυχόν λοιπά κα¬ 
ταβαλλόμενα ειδικά επιδόματα όχι όμως πέραν του πο¬ 
σού που αντιστοιχεί σε επίδομα θέσεως ευθύνης Διοική- 
σεως 7ου κλιμακίου. Τα επιδόματα του παρόντος εδαφί¬ 
ου υπολογίζονται κατά την αναλογία που αντιστοιχεί στο 
βαθμό και το χρόνο καταβολής τους εντός της τελευταί¬ 
ας διετίας προ της εξόδου. 

3. Ο συνολικός μηνιαίος ασφαλιστικός μισθός της 
προηγουμένης παραγράφου δεν λαμβάνεται υπόψη για 
τον κατά το παρόν άρθρο υπολογισμό της εφάπαξ παρο¬ 
χής κατά το μέρος αυτού που υπερβαίνει το οκταπλάσιο 
του εκάστοτε βασικού μισθού του 16ου κλιμακίου του ενι¬ 
αίου μισθολογίου του κύριου προσωπικού. 

4. Γ ια τους ασφαλισμένους του Ταμείου των οποίων η 
αμοιβή δεν προσδιορίζεται βάσει μισθολογικού κλιμακίου 
ή μισθού βαθμού κατά τα προαναφερόμενα στην παρ. 2 
του παρόντος άρθρου και των οποίων η συνολική μηνιαία 
αμοιβή υπερβαίνει το όριο της παρ. 3 του παρόντος άρ¬ 
θρου, ο συνολικός μηνιαίος ασφαλιστικός μισθός για τον 
κατά το παρόν άρθρο υπολογισμό της εφάπαξ παροχής 
περιορίζεται στο όριο της προηγουμένης παραγράφου 3. 
Εάν όμως η συνολική μηνιαία αμοιβή των ανωτέρω ασφα¬ 
λισμένων είναι κατώτερη του ορίου αυτού τότε ο συνολι¬ 
κός μηνιαίος ασφαλιστικός μισθός για τον κατά το παρόν 
άρθρο υπολογισμό της εφάπαξ παροχής ορίζεται στο 
80% της συνολικής μηνιαίας αμοιβής τους. Ως συνολική 
μηνιαία αμοιβή θεωρούνται όλες οι αποδοχές, αμοιβές 
και λοιπές παροχές επί των οποίων κατεβάλλοντο οι ει¬ 
σφορές του άρθρου 4, εκτός των τυχόν αμοιβών για υπε- 
ρεργασία ή υπερωρία. 

5. Σε περίπτωση μη έγκαιρης καταβολής της εφάπαξ 
παροχής οφειλομένης στο Ταμείο, ο υπολογισμός αυτής 
γίνεται με βάση το συνολικό μηνιαίο ασφαλιστικό μισθό 
όπως ορίζεται στις παρ. 2, 3 ή 4 του παρόντος άρθρου 
όπως όμως αυτός θα είχε διαμορφωθεί το μήνα κατά τον 
οποίο καλείται ο δικαιούχος από το Ταμείο για την κατα¬ 


βολή της εφάπαξ παροχής, αποκλεισμένης κάθε άλλης 
υποχρεώσεωςτου Ταμείου, όπως, ενδεικτικά, καταβολής 
τόκων, ή οποιαδήποτε άλλη αποζημίωση. 

6. Ως χρόνος ασφάλισης για τον κατά το παρόν άρθρο 
υπολογισμό της εφάπαξ παροχής θεωρείται η πραγματι¬ 
κή εν ασφαλίσει υπηρεσία στην Εθνική Τράπεζα της Ελ¬ 
λάδος, ο προσμετρούμενος κατά τις διατάξεις του άρ¬ 
θρου 8 του παρόντος χρόνος, καθώς και το τυχόν μικρό¬ 
τερο των 6 μηνών χρονικό διάστημα που υπολείπεται για 
τη συμπλήρωση ακεραίων ετών ασφάλισης. 

ΑΡΘΡΟ 8 

Προσμέτρηση - Εξαγορά 
ανασφάλιστου χρόνου υπηρεσίας 

1. Στο χρόνο ασφάλισης μπορεί να προσμετρηθεί με 
απόφαση του Δ.Σ. ή του νομίμως από αυτό εξουσιοδο- 
τουμένου οργάνου του Ταμείου: 

α) Ο ανασφάλιστος χρόνος υπηρεσίας με σχέση εξαρ¬ 
τημένης εργασίας με αποδοχές στην Εθνική Τράπεζα της 
Ελλάδος και σε Τράπεζες που συγχωνεύτηκαν ή συγχω¬ 
νεύονται με αυτήν, καθώς και σε υποκαταστήματα αυτών 
στην αλλοδαπή, εφόσον η υπηρεσία παρεχόταν κατά κύ¬ 
ριο επάγγελμα και όχι ευκαιριακά, καθώς και ο ανασφάλι¬ 
στος χρόνος παροχής υπηρεσιών των εμμίσθων δικηγό¬ 
ρων και Νομικών Συμβούλωντων ανωτέρω Τραπεζώνπου 
είναι ασφαλισμένοι στο Ταμείο. 

β) Ο ανασφάλιστος χρόνος υπηρεσίας στην Εθνική 
Τράπεζα χωρίς αποδοχές λόγω ασθένειας ή σπουδών ή 
σοβαρών οικογενειακών λόγων (όπως ενδεικτικά κύησης, 
γονικής άδειας κ.λ.π.), ή απεργιών και εφόσον το Δ.Σ. κρί¬ 
νει δικαιολογημένους τους λόγους για κάθε περίπτωση. 

γ) Ο ανασφάλιστος χρόνος υπηρεσίας στην Εθνική Τρά- 
πεζα χωρίς αποδοχές λόγω στράτευσης, καθώς και προ¬ 
γενέστερος της προσλήψεως στην ΕΤΕ χρόνος στράτευ¬ 
σης μέχρι 24 μηνών. 

δ) Ο ανασφάλιστος χρόνος υπηρεσίας με σχέση εξαρ¬ 
τημένης εργασίας με αποδοχές σε θυγατρικές της Εθνι¬ 
κής Τράπεζας Τράπεζες ή άλλες Εταιρίες της στην Ελ¬ 
λάδα ή στο εξωτερικό, εφόσον η υπηρεσία παρεχόταν 
κατά κύριο επάγγελμα και όχι ευκαιριακά καθώς και ο 
ανασφάλιστος χρόνος υπηρεσίας σε άλλον εργοδότη 
λόγω δανεισμού ή απόσπασης από την υπηρεσία της 
Εθνικής Τράπεζας. Ο προσμετρούμενος κατά το παρόν 
εδάφιο χρόνος δεν μπορεί να υπερβαίνει τους 60 μήνες 
συνολικά. 

ε) Ο χρόνος κατά τον οποίο ο ασφαλισμένος έπαιρνε μέ¬ 
ρος των αποδοχών του θεωρείται χρόνος ασφάλισης κα¬ 
τά το αντίστοιχο ποσοστό, μπορεί δε να εξαγορασθεί και 
να προσμετρηθεί και κατά το υπόλοιπο ανασφάλιστο πο¬ 
σοστό. 

2. Για την προσμέτρηση του χρόνου όλων των περιπτώ¬ 
σεων της προηγουμένης παραγράφου απαιτείται ο 
ασφαλισμένος: 

α) Να έχει συμπληρώσει τουλάχιστον δετή ασφάλιση 
στο Ταμείο λόγω πραγματικής υπηρεσίας στην Εθνική 
Τράπεζα. 

β) Να υποβάλει στο Ταμείο αίτηση με όλα τα δικαιολο- 
γητικάτο αργότερο μέχριτηνημερομηνίατης εξόδου του 
απάτην Τράπεζα. 

γ) Να έχει καταβάλει τις εισφορές που ορίζονται στην 
επόμενη παράγραφο. 

3. Οι εισφορές εξαγοράς γιατην προσμέτρηση του ανα¬ 
σφάλιστου χρόνου υπολογίζονται ως εξής: 

α) Στις περιπτώσεις α,γ,δ και ε της παραγράφου 1 του 
παρόντος λαμβάνεται υπόψη το ποσό επί του οποίου υπο¬ 
λογίζονται οι εισφορές του άρθρου 4 κατά το μήνα υπο¬ 
βολής της αίτησης, εκτός των τυχόν αμοιβών υπερεργα- 
σίας ή υπερωριών, πολλαπλασιαζόμενο επί 1,2084 (14,5 
μισθοί ετησίως δια 12) και το γινόμενο επί τον αριθμό των 
εξαγοραζόμενων μηνών και κλάσματος μηνάς για τις ημέ¬ 
ρες. Το 9% του νέου γινομένου αποτελείτο συνολικό πο¬ 
σό των εισφορών εξαγοράς. 

β) Στην περίπτωση β της παραγράφου 1 του παρόντος 
λαμβάνεται υπόψη το ποσό επί του οποίου υπολογίζονται 
οι εισφορές του άρθρου 4 κατά το μήνα υποβολής της αί¬ 
τησης, εκτός των τυχόν αμοιβών υπερεργασίας ή υπερω¬ 
ριών, πολλαπλασιαζόμενο επί 1,2084 (14,5 μισθοί ετη¬ 
σίως δια 12) και το γινόμενο επί τον αριθμό των εξαγορα- 
ζομένων μηνών και κλάσματος μηνός για τις ημέρες. Το 
4,5% του νέου γινομένου αποτελεί το συνολικό ποσό των 
εισφορών εξαγοράς. 

4. Το συνολικό ποσό των εισφορών εξαγοράς καταβάλ¬ 
λεται ολόκληρο και εφάπαξ. Εφόσον όμως η αίτηση υπο¬ 
βάλλεται και η προσμέτρηση γίνεται κατά τη διάρκεια της 
υπηρεσίας του ασφαλισμένου στην Τράπεζα, τοΔ.Σ. μπο¬ 
ρεί με απόφασή του να ορίσει τμηματική καταβολή των 
άνω εισφορών με μηνιαίες δόσεις, παρακρατούμενες από 
τη μισθοδοσία του ασφαλισμένου. Η σχετική μηνιαία πα¬ 
ρακράτηση δεν μπορεί να είναι ανώτερη από το 10% ούτε 
κατώτερη από το 5% του συνόλου των μηνιαίων αποδο- 
χώντου ασφαλισμένου. 

5. Επιτρέπεται, μόνο κατ’ εξαίρεση, για πολύ σοβαρούς 
λόγους και κατά την κρίση του Δ.Σ, η ανάκληση μετά από 
αίτηση του ασφαλισμένου της κατά το παρόν άρθρο προ- 
σμέτρησης για το μη καλυφθέν από τις καταβληθείσες ει¬ 
σφορές εξαγοράς χρονικό διάστημα. Ανάκληση αποκλεί¬ 
εται εφόσον επήλθε πλήρης εξόφληση του ποσού εισφο¬ 
ρών προσμέτρησης. 

ΑΡΘΡΟ 9 

Προκαταβολή εφάπαξ παροχής 

1. Σε ασφαλισμένους που έχουν συμπληρώσειτουλάχι- 
στον 20 χρόνια ασφάλισης στο Ταμείο και πληρούν τις κα¬ 
τά τις εκάστοτε ισχύουσες διατάξεις προϋποθέσεις χο¬ 
ρήγησης εφάπαξ παροχής μπορεί να καταβληθεί με από¬ 
φαση του Δ.Σ. προκαταβολή έναντι της εφάπαξ παροχής. 
Προκαταβολή χορηγείται μια φορά κατά τη διάρκεια της 
ασφαλισμένης υπηρεσίας κάθε μέλους και δεν μπορεί να 
υπερβαίνει το 50% του ποσού που θα εδικαιούτο κατά το 
άρθρο 7 ο ασφαλισμένος αν αποχωρούσε από την Υπη¬ 
ρεσία κατά την ημέρα της υποβολής της σχετικής αίτη¬ 
σης. 

2. Το ετήσιο συνολικό ποσό εκταμιεύσεωντου Ταμείου 
για την παροχή προκαταβολών δεν μπορεί να υπερβαίνει 
το πλεόνασμα της αμέσως προηγούμενης χρήσης. 

3. Κατά τον υπολογισμό της τελικής εφάπαξ παροχής 
των ασφαλισμένων ή των λοιπών δικαιούχων του άρθρου 
6, από το συνολικό ποσό αυτής θα αφαιρείται το ποσό της 
προκαταβολής υπολογιζόμενο εντόκως με επιτόκιο 2% 
για όλο το διάστημα από την ημερομηνία χορήγησης της 
προκαταβολής μέχριτην ημερομηνία εξόδου. 

ΑΡΘΡΟ 10 

Επιστροφή εισφορών 

1. Ασφαλισμένοι αποχωρούντες για οποιοδήποτε λόγο 
από την υπηρεσία της Εθνικής Τράπεζας μετά τη συ¬ 


μπλήρωση τουλάχιστον τριετίας στην ασφάλιση του Τα¬ 
μείου και μη πληρούντες τις προϋποθέσεις χρόνου ασφά¬ 
λισης για τη χορήγηση εφάπαξ παροχής, δικαιούνται επι¬ 
στροφής ατόκως των κατά τη διάρκεια της υπηρεσίας 
τους καταβληθεισών εισφορών ασφαλισμένου. 

2. Σε καμία περίπτωση το επιστρεφόμενο ποσό εισφο¬ 
ρών δεν επιτρέπεται να υπερβαίνει το ποσό το οποίο θα 
ελάμβανε ο δικαιούχος εάν αποχωρούσε με χρόνο ασφά¬ 
λισης στο Ταμείο 15 ετών. 

ΑΡΘΡΟ 11 

Επανυπαγωγή στην ασφάλιση 

1. Μέλη του Ταμείου που αποχώρησαν από την υπηρε¬ 
σία για οποιοδήποτε λόγο και έλαβαν την παροχή των άρ¬ 
θρων 7 ή 10, αν επανέλθουν και προσφέρουν υπηρεσίες 
στην Τράπεζα και γίνουν πάλι μέλη του Ταμείου, δύνανται, 
μετά τη συμπλήρωση τουλάχιστον πενταετίας από την 
έναρξη της νέας, μετά την επάνοδό τους, ασφάλισής 
τους, να ζητήσουν την προσμέτρηση του χρόνου ασφάλι¬ 
σης που διανύθηκε πριν από την αποχώρησή τους, στο 
χρόνο που αρχίζει με την επάνοδό τους. 

2. Η προσμέτρηση του χρόνου της προηγούμενης πα¬ 
ραγράφου χωρεί μετά από αίτηση του μέλους κατά τη νέα 
αποχώρησή του και με τον όρο ότι από το ποσό της εφά¬ 
παξ παροχής ή επιστρεφομένων εισφορών που θα προ- 
κύ ψει λόγω της νέας εξόδου, θα εκπεστεί έντοκα προς 4% 
το χρόνο, από την ημερομηνία της επανόδου μέχρι την 
ημερομηνία της νέας εξόδου, το ποσό της εφάπαξ παρο¬ 
χής ή επιστροφής εισφορών που θα έπαιρνε αν αποχω¬ 
ρούσε κατά την ημερομηνία της νέας εξόδου με την υπη¬ 
ρεσιακή κατάσταση με την οποία πραγματοποιήθηκε η 
προηγούμενη έξοδός του, δηλαδή: εκπίπτεται έντοκα το 
ποσό αποζημίωσης ή επιστροφής εισφορών που προκύ¬ 
πτει υπολογιζόμενο με βάση το χρόνο ασφάλισης και το 
λόγο της προηγούμενης εξόδου και μηνιαίο ασφαλιστικό 
μισθό όπως θα είχε διαμορφωθεί αν το μέλος εργαζόταν 
κατά την ημέρα της νέας εξόδου με τις συνθήκες υπηρε¬ 
σιακής και προσωπικής κατάστασης της ημέρας της 
προηγουμένης εξόδου. 

3. Το ίδιο δικαίωμα των προηγουμένων παραγράφων 
έχουν και οι δικαιούχοι του άρθρου 6 αν η μετά την επά¬ 
νοδο ασφαλιστική περίπτωση επέρχεται λόγω θανάτου 
του ασφαλισμένου και ο ίδιος δεν είχε ζητήσει την προ¬ 
σμέτρηση του χρόνου της παραγράφου 1. 

ΑΡΘΡΟ 12 

Διαδικασία καταβολής εφάπαξ παροχών 

1. Ο ασφαλισμένος υποχρεούται εντός μηνός από την 
ημέρα της εξόδου του από την Υπηρεσία της Τ ράπεζας να 
ζητήσει με έγγραφη αίτησή του προς το Ταμείο την κατα¬ 
βολή της εφάπαξ παροχής ή των επιστρεπτέων εισφο¬ 
ρών, σύμφωνα με τα άρθρα 7 και 10, προσκομίζοντας 
συγχρόνως τα κατά περίπτωση πλήρη δικαιολογητικά. 

2. α) Το Ταμείο υποχρεούται εντός τριμήνου από την 
εμπρόθεσμη υποβολή της αιτήσεως με πλήρη δικαιολο- 
γητικά, να προβεί στην καταβολή της εφάπαξ παροχής ή 
στην επιστροφή των εισφορών. Σε εξαιρετικές περιπτώ¬ 
σεις και με ειδικά αιτιολογημένη απόφασή του το Δ.Σ. 
μπορεί να παρατείνει την ανωτέρω προθεσμία μέχρι το δι¬ 
πλάσιο. 

β) Σε περίπτωση μη εμπρόθεσμης κατά τα ανωτέρω 
υποβολής από τον ασφαλισμένο της αιτήσεως ή κάποιου 
από τα δικαιολογητικά αναστέλλεται η υποχρέωση του 

Ταμείου για καταβολή της εφάπαξ παροχής ή των εισφο¬ 
ρών, αρχίζει δε αυτή εκ νέου με την υποβολή ή συμπλή¬ 
ρωση όλων των δικαιολογητικών. 

3. Ως καταβολή εκ μέρους του Ταμείου θεωρείται και η 
κατάθεση του ποσού της εφάπαξ παροχής ή των επι- 
στρεφομένων εισφορών σε λογαριασμό της Εθνικής Τρά¬ 
πεζας της Ελλάδος επ' ονόματιτου δικαιούχου άνευ ειδο- 
ποιήσεώς του. Με την καταβολή ή την εμπρόθεσμη κατά¬ 
θεση όπως ανωτέρω, απαλλάσσεται το Ταμείο των 
συνεπειών της παραγράφου 5 του άρθρου 7 του παρό¬ 
ντος Κανονισμού. 

ΑΡΘΡΟ 13 

Τροποποίηση Κανονισμού 

1. Ο παρών Κανονισμός τροποποιείται με απόφαση του 
Δ.Σ. λαμβανομένη με πλειοψηφία 6 έκτων μελών του Δ.Σ. 
ευρισκομένου σε απαρτία παρισταμένων τουλάχιστον 6 
εκ των μελών αυτού μεταξύ των οποίων ο Πρόεδρος ή ο 
Αντιπρόεδρος. Εάν η τροποποίηση αφορά τα άρθρα 4, 7, 
8,9 και 10 του παρόντος απαιτείται να προηγείται η εκπό¬ 
νηση σχετικής αναλογιστικής μελέτης από την οποία να 
προκύπτει ότι μετά την τροποποίηση εξασφαλίζεται η 
αναλογιστική ισορροπία του Ταμείου. 

2. Η ισχύς των εκάστοτε τροποποιήσεων αρχίζει ένα μή¬ 
να από τη λήψη της σχετικής απόφασης. 

3. Ο παρών Κανονισμός και οι εκάστοτε τροποποιήσεις 
του γνωστοποιούνται στους ασφαλισμένους με ανακοί¬ 
νωση του Ταμείου η οποία θα διανέμεται στους ασφαλι¬ 
σμένους μέσω των Μονάδων όπου υπηρετούν, καθώς και 
με δημοσίευση στο αμέσως επόμενο φύλλο της εφημερί¬ 
δας που εκδίδει η πιο αντιπροσωπευτική συνδικαλιστική 
οργάνωση ή με ανακοίνωση της Οργάνωσης αυτής. 

ΑΡΘΡΟ 14 

Μεταβατικές Διατάξεις 

1. Το πρώτο μετά την ισχύ της παρούσης τροποποιήσε- 
ως Διοικητικό Συμβούλιο θα απαρτίζεται από τα παρακά¬ 
τω πρόσωπα: 

Πανταλάκη Θεόδωρο, Υποδιοικητή της Εθνικής Τράπε¬ 
ζας, ως Πρόεδρο και μέλη τους: 

Σπύρο Ασημόπουλο, 

Κούκο Σταύρο, Πρόεδροτου Συλλόγου των Υπαλλήλων 
της Εθνικής Τράπεζας, 

Μαύρο Ευάγγελο, Κήπο Νικόλαο, Αλέξη Σπύρο και Πε- 
πέ Ζώη που έχουν εκλεγεί προς τούτο κατά τις εκλογές 
της 12/19 Μαρτίου 2003 του Συλλόγου των Υπαλλήλων 
της Εθνικής Τράπεζας. 

Η θητεία του πρώτου αυτού Διοικητικού Συμβουλίου θα 
διαρκέσει ως τη συγκρότηση σε σώμα του Διοικητικού 
Συμβουλίου μετά τη διεξαγωγή των πρώτων μετά την ισχύ 
του παρόντος Κανονισμού εκλογών της πλέον αντιπρο¬ 
σωπευτικής συνδικαλιστικής Οργάνωσης του Προσωπι¬ 
κού της Τράπεζας. 

2. Οσα μέλη του Ταμείου είχαν δικαίωμα προσμέτρησης 
χρόνου βάσει των διατάξεων του προισχύοντος Κανονι¬ 
σμού μπορούν να ζητήσουν, κατ'επιλογή τους, την προ- 
σμέτρηση βάσει του παρόντος ή των προισχυουσών δια¬ 
τάξεων. Για την προσμέτρηση κατά τις προισχύουσες 


διατάξεις πρέπει το μέλος να υποβάλει σχετική αίτηση το 
αργότερο εντός 6 μηνών απάτης ισχύος του παρόντος. 

3. Γ ια τους ασφαλισμένους που έχουν λάβει προκατα¬ 
βολή πριν την ημερομηνία ισχύος της παρούσης τροπο- 
ποιήσεως κατά τον υπολογισμό της τελικής εφάπαξ πα¬ 
ροχής αυτώνήτων λοιπών δικαιούχωντου άρθρου 6, από 
το συνολικό ποσό αυτής θα αφαιρείται το ποσό της προ¬ 
καταβολής υπολογιζόμενο εντόκως για τον χρόνο από 
την ημερομηνία χορήγησης της προκαταβολής μέχρι την 
ημερομηνία εξόδου, με επιτόκιο ίσο προς τη διαφορά με¬ 
ταξύ του ισχύοντος κατά την ημερομηνία εξόδου καθα¬ 
ρού επιτοκίου ταμιευτηρίου που θα χορηγεί η Εθνική Τρά¬ 
πεζα και του μέσου ετήσιου πληθωρισμού του έτους εξό¬ 
δου από την Εθνική Τράπεζα όπως αυτός θα έχει 
διαμορφωθεί κατά την ίδια ημερομηνία. 

4. Ασφαλισμένοι του Ταμείου Αυτασφαλείας Προσωπι¬ 
κού Εθνικής Τραπέζης της Ελλάδος ή του πρώην Ταμεί¬ 
ου Αυτασφαλείας Προσωπικού Τραπέζης Ελλάδος και 
Εθνικής Κτηματικής Τράπεζας της Ελλάδος, οι οποίοι 
αποχώρησαν από την υπηρεσία μετά την 1.1.1993 και ει- 
σέπραξαν από το οικείο Ταμείο την κατά τον Κανονισμό 
του δικαιουμένη εφάπαξ παροχή μειωμένη κατά τα ορι¬ 
ζόμενα στην παρ. 3 του άρθρου 57 του Ν. 2084/92 όπως 
ίσχυαν, δύνανται να λάβουν συμπληρωματική εφάπαξ 
παροχή μετά από απόφαση του Δ.Σ. του Ταμείου σύμ¬ 
φωνα με το τρίτο εδάφιο της παρ. 20 του άθρου 6 του Ν. 
3029/2002. 

5. Μέλη που έχουν επανυπαχθεί στην ασφάλιση του Τα¬ 
μείου κατά την ημερομηνία ισχύος της παρούσης τροπο- 
ποιήσεως λόγω επανόδου τους στην Τράπεζα και δεν 
έχουν ασκήσει το δικαίωμα προσμέτρησης του χρόνου 
προηγούμενης ασφάλισής τους στο Ταμείο, μπορούν, 
κατ' επιλογή τους, να ασκήσουν το δικαίωμα αυτό κατά 
την νέα έξοδό τους είτε όπως προβλέπεται στο παρόν άρ¬ 
θρο, είτε όπως προεβλέπετο στο άρθρο 10 του προι- 
σχύοντος Κανονισμού. 

ΤΕΛΙΚΕΣ ΔΙΑΤΑΞΕΙΣ 

I. Εκκρεμείς δίκες με διάδικο το Ταμείο Αυτασφαλείας 
Προσωπικού Εθνικής Τράπεζας, συνεχίζονται στο όνομα 
του νέου Ταμείου χωρίς διακοπή. 

II. Η εφάπαξ παροχή δύναται να ανακαθορίζεται με από¬ 
φαση των Υπουργών Οικονομίαςκαι Οικονομικών και Ερ¬ 
γασίας και Κοινωνικών Ασφαλίσεων μετά από πρόταση 
της Διοίκησηςτου Ταμείου και σύνταξη αναλογιστικής με¬ 
λέτης που υποβάλλεται στο Υπουργείο Εργασίας και Κοι¬ 
νωνικών Ασφαλίσεων και εγκρίνεται με την ίδια απόφαση. 

Αναλογιστική μελέτη εκπονείται υποχρεωτικά απόπ το 
Ταμείο ανά δύο χρόνια για την διαπίστωση της οικονομι¬ 
κής πορείας του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,14 Ιανουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΡΓΑΣΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΛΑΟΣ ΦΑΡΜΑΚΗΣ ΡΟΒΕΡΤΟΣ ΣΠΥΡΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θί.ςτ - θ-γπ^Π: ννθ0ιτΐ35ΐθΓ @ Θ1.0Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 ουτο, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων 
Ν.Π.Δ.Δ. 

Παράρτημα 


Ετήσιο 

Ετήσιο 

Ετήσιο 


Εμπορικής και Βιομηχανικής Ιδιοκτησίας Ετήσιο 
Ανωτάτου Ειδικού Δικαστηρίου Ετήσιο 

Διακηρύξεων Δημοσίων Συμβάσεων Ετήσιο 

Διακηρύξεων Δημοσίων Συμβάσεων Εβδομαδιαίο 

Α.Ε. & Ε.Π.Ε Μηνιαίο 


50 

50 

50 

100 

5 

200 

5 

100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΓΟίπ και μέχρι 100 σελίδες σε 5 ΘυΐΌ προσαυξανόμενη 
κατά 1 θογο ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210-9472555 , ίαχ :210-9472556 ίπΙθΓΠθΙ : Η ΙΙρ ://νννννν.βί .9 Γ . 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβί 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοπίθΐ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































